CELEX: 62012TN0519
Language: mt
Date: 2012-11-27 00:00:00
Title: Kawża T-519/12: Rikors ippreżentat fis- 27 ta’ Novembru 2012 — mobile.international vs UASI — Il-Kummissjoni (PL mobile.eu)

26.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 26/67
            
         Rikors ippreżentat fis-27 ta’ Novembru 2012 — mobile.international vs UASI — Il-Kummissjoni (PL mobile.eu)
   (Kawża T-519/12)
   2013/C 26/132
   Lingwa tal-kawża: il-Ġermaniż
   
      Partijiet
   
   
      Rikorrenti: mobile.international GmbH (Kleinmachnow, il-Ġermanja) (rappreżentanti: T. Lührig, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-6 Settembru 2012 fil-Każ R 1401/2011-1, għall-prodotti u għas-servizzi li ġejjin;
               
                           Klassi 9
                        
                        
                           :
                        
                        
                           Apparat u strumenti xjentifiċi, nawtiċi, għal skopijiet ta’ sondaġġi, fotografiċi, ċinematografiċi, ottiċi, li jiżnu, li jkejlu, li jissenjalaw, li jivverifikaw (superviżjoni), tas-salvataġġ u tat-tagħlim; apparat biex tirrekordja, għat-trasmissjoni u riproduzzjoni ta’ ħsejjes u stampi; tagħmir li jġorr id-data b’mod manjetiku, diski li tirrekordja fuqhom; magni tal-bejgħ awtomatiċi u mekkaniżmi għal apparat imħaddem bil-muniti; cash registers, tagħmir għall-ipproċessar tad-data u kompjuters, tagħmir periferiku tal-kompjuter u programmi tal-kompjuter (inklużi fil-klassi 9); l-oġġetti kollha msemmija iktar ’il fuq fir-rigward ta’ suq online għax-xiri u għall-bejgħ ta’ vetturi, trejlers u aċċessorji tal-vetturi.
                        
                     
                           Klassi 16
                        
                        
                           :
                        
                        
                           Karti, kartunċin u oġġetti magħmula minn dawn il-materjali (inklużi fi klassi 16); materjal għall-legatura tal-kotba; ritratti; kartoleriji; tajprajters u oġġetti neċessarji għall-uffiċċju (minbarra għamara); materjal istruttiv jew għat-tagħlim (inkluż fi klassi 16); materjali tal-plastik għall-ippakkjar; l-oġġetti kollha msemmija iktar ’il fuq fir-rigward ta’ suq online għax-xiri u għall-bejgħ ta’ vetturi, trejlers u aċċessorji tal-vetturi.
                        
                     
                           Klassi 35
                        
                        
                           :
                        
                        
                           Reklamar; amministrazzjoni kummerċjali; ġestjoni; xogħol fl-uffiċċju; l-oġġetti kollha msemmija iktar ’il fuq fir-rigward ta’ suq online għax-xiri u għall-bejgħ ta’ vetturi, trejlers u aċċessorji tal-vetturi.
                        
                     
                           Klassi 36
                        
                        
                           :
                        
                        
                           Assigurazzjoni; senserija f’assigurazzjonijiet; affarijiet finanzjarji; negozjar ta’ kreditu; operazzjonijiet finanzjarji; ġestjoni tal-assi; l-oġġetti kollha msemmija iktar ’il fuq fir-rigward ta’ suq online għax-xiri u għall-bejgħ ta’ vetturi, trejlers u aċċessorji tal-vetturi.
                        
                     
                           Klassi 38
                        
                        
                           :
                        
                        
                           Telekomunikazzjonijiet, b’mod partikolari servizzi tal-internet, ġbir, provvista u trażmissjoni ta’ messaġġi, informazzjoni, stampi u test; servizzi elettroniċi ta’ aġenzija tar-reklamar; l-oġġetti kollha msemmija iktar ’il fuq fir-rigward ta’ suq online għax-xiri u għall-bejgħ ta’ vetturi, trejlers u aċċessorji tal-vetturi.
                        
                     
                           Klassi 42
                        
                        
                           :
                        
                        
                           Servizzi xjentifiċi u teknoloġiċi u servizzi ta’ riċerka u ta’ disinn relatati ma’ dawn is-servizzi; disinn u żvilupp ta’ ħardwer u softwer tal-kompjuter; kiri ta’ softwer tal-kompjuter; provvista ta’ magni tat-tiftix għall-internet; l-oġġetti kollha msemmija iktar ’il fuq fir-rigward ta’ suq online għax-xiri u għall-bejgħ ta’ vetturi, trejlers u aċċessorji tal-vetturi.
                        
                     
         
               —
            
            
               sussidjarjament, tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-6 ta’ Settembru 2012 fil-Każ R 1401/2011-1 għal servizzi fil-klassijiet 35, 38 u 42 fil-portata imsemmija hawn fuq;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: it-trade mark verbali, li tinkludi l-element verbali “PL mobile.eu”, għal prodotti u servizzi fil-klassijiet 9, 16, 35, 36, 38 u 42 — Applikazzjoni għal reġistrazzjoni Nru 8307779
   
      Proprjetarju tat-trade mark Komunitarja: ir-rikorrenti
   
      Parti li qed titlob id-dikjarazzjoni ta’ invalidità tat-trade mark Komunitarja: il-Kummissjoni Ewropea
   
      Motivazzjoni tat-talba għal invalidità: it-trade mark Komunitarja kienet tikkostitwixxi imitazzjoni araldika tal-armi tal-Unjoni Ewropea
   
      Deċiżjoni tad-Diviżjoni tal-Kanċellazzjoni: applikazzjoni miċħuda
   
      Deċiżjoni tal-Bord tal-Appell: deċiżjoni tad-Diviżjoni tal-Kanċellazzjoni annullata u trade mark Komunitarja ddikjarata invalida
   
      Motivi invokati:
   
   
               —
            
            
               ksur tal-Artikolu 7(1)(h) tar-Regolament Nru 207/2009 flimkien mal-Artikolu 6 tal-Konvenzjoni ta’ Pariġi
            
         
               —
            
            
               ksur tal-Artikolu 7(1)(g) tar-Regolament Nru 207/2009
            
         
               —
            
            
               ksur tal-prinċipju ta’ protezzjoni tal-aspettativi leġittimi